**PROCÉS SELECTIU, MITJANÇANT EL SISTEMA DE CONCURS OPOSICIÓ, DE 2 PLACES VACANTS DE L’ESCALA D’ADMINISTRACIÓ GENERAL, SUBESCALA TÈCNICA, AMBGRUP DE CLASSIFICACIÓ A, SUBGRUP A1, PER OCUPAR ELS LLOCS DE TREBALL DE TÈCNIC/A D'ADMINISTRACIÓ GENERAL, EN RÈGIM DE FUNCIONARI/ÀRIA DE CARRERA (OPO ESPECÍFICA 2023)**

**SEGON EXERCICI – 20 PUNTS.**

**Temps per a la realització de l’exercici: 2 hores**

*Segon exercici: Aquest no es realitzarà fins que s’hagi exhaurit el temps màxim pel desenvolupament de l’exercici anterior.* ***Consistirà en la realització, per escrit, d’un cas pràctic, entre els proposats pel tribunal, i/o preguntes a desenvolupar, i relacionat amb les funcions pròpies de la plaça objecte de la convocatòria i el temari específic****, quedant a judici del tribunal el seu contingut, característiques i forma de realització. La durada màxima per a la realització d’aquest exercici serà de 2 hores.*

*En aquest exercici es valorarà fonamentalment el coneixement i adequada aplicació dels continguts teòrics, la capacitat d’anàlisi, la sistemàtica en el plantejament i la concreció sobre els aspectes relacionats amb el lloc de treball objecte d’aquesta selecció. Aquesta prova serà eliminatòria.*

*Es puntuarà fins a un màxim de 20 punts. Superaran aquesta prova aquells/es aspirants que obtinguin una puntuació mínima de 10 punts.*

*En el cas que no se superi aquesta prova, el resultat serà NO APTE/A i l’aspirant restarà eliminat/da del procés de selecció.*

**PREGUNTES A DESENVOLUPAR (5 punts)**

1. **La notificació electrònica: subjectes obligats i no obligats.** (2,5 PUNTS)
2. **Els convenis administratius. Concepte i tipus. Règim jurídic aplicable.**

(2,5 PUNTS)

**SUPÒSIT PRÀCTIC (15 punts)**

Una treballadora del Consell Comarcal de la Selva es posa en contacte amb tu, en la teva condició de Tècnic/a d’administració general adscrita a Secretaria General, per tal que l’assisteixis en consultes relatives als expedients de contractació que està gestionant el seu Departament.

En concret, us exposa les següents preguntes i li sol·licita que li doneu resposta en el termini més breu possible.

**Respon a les qüestions formulades per part de la treballadora. La puntuació de cada resposta és la indicada a continuació:**

1. **Atesa la nova composició del Consell Comarcal de la Selva fruit de les eleccions del passat 28 de maig de 2023 s’ha de renovar la composició de la mesa de contractació. Se li plantegen les qüestions següents:** (3 PUNTS)
	* Quins membres han de formar part de la mesa de contractació? (1p)
	* Poden formar part de la mesa càrrecs electes? I personal eventual? I un funcionari interí? (1p)
	* Com s’ha de procedir per aprovar la creació d’una mesa de contractació permanent? Es pot celebrar per mitjans telemàtics? (1p)
2. **Detalli el règim jurídic aplicable al contracte de concessió de serveis, amb especial referència a les actuacions prèvies. Tot seguit expliqui i signifiqui la documentació que ha de constar a l’expedient en el cas que es liciti un expedient de concessió de serveis pel procediment obert ordinari, no subjecte a regulació harmonitzada en un expedient de contractació on els criteris d’adjudicació regulats en plecs són íntegrament són objectius i automàtics**. (4 PUNTS)
3. **El Consell Comarcal de la Selva ha aprovat el Pla Anual de Contractació de l’any 2025. Durant el primer trimestre hi ha previsió de licitar el contracte de serveis de monitoratge dels casals d’estiu de la comarca per la propera temporada d’estiu, atès que la seva vigència acaba el proper mes de juny de l’any 2025 sense possibilitat de pròrroga. El tècnic responsable et pregunta com s’hauria de procedir en el cas que arribada la finalització del contracte, a finals de juny del present, no s’hagués pogut arribar a formalitzar la precitada contractació**. (3 PUNTS)
4. **En relació a un contracte de subministrament el valor estimat del qual és 25.000€ us exposa varies qüestions:** (3 PUNTS)
	* + Quin procediment ha d’aplicar a la precitada contractació. (1p)
		+ Si d’acord amb el procediment escollit, podria tramitar-se amb caràcter urgent. (1p)
		+ El nombre de sobres que hi haurà en la precitada contractació tenint en compte el procediment de licitació utilitzat. (1p)
5. **Sol·licita que l’assistiu en la configuració de les magnituds econòmiques d’un contracte de serveis que està preparant. En concret, sol·licita li indiqueu quin seria el pressupost base de licitació i el valor estimat d’un contracte del qual us facilita el següents extrems**: (2 PUNTS)
	* + - DURADA DEL CONTRACTE: 2 ANYS
			- POSSIBLITAT DE PRÒRROGUES: 3 ANYS
			- PREU ANUALITAT: 5.000€ IVA EXCLÒS, IVA 21%

|  |  |
| --- | --- |
| **VALOR ESTIMAT DEL CONTRACTE** |  |
| **PREU BASE DE LICITACIÓ** |  |